ଅର୍ଗସ ବ୍ୟୁରୋଃ ଭାରତର ଅଧିନାୟକ ବିରାଟ କୋହଲିଙ୍କ କ୍ୟାପଟେନ୍ସି ବୁଝିବା କଷ୍ଟକର ବୋଲି ପୂର୍ବତନ ଭାରତୀୟ କ୍ରିକେଟର ସଞ୍ଜୟ ମଞ୍ଜରେକରର କହିଛନ୍ତି। ଅଧିନାୟକ ଭାବେ କୋହଲିଙ୍କ ନିଷ୍ପତ୍ତି ବେଳେ ବେଳେ ସମସ୍ତଙ୍କୁ ଚକିତ କରିଥାଏ ବୋଲି ମଧ୍ୟ ସଞ୍ଜୟ ମଞ୍ଜରେକର କହିଛନ୍ତି।
ଇଂଲଣ୍ଡ ବିପକ୍ଷ ପ୍ରଥମ ଟେଷ୍ଟ ମ୍ୟାଚରେ କୁଲଦୀପଙ୍କ ଖେଳିବାକୁ ନେଇ ବହୁ ଚର୍ଚ୍ଚା ହୋଇଥିଲା। ସ୍ପିନ ପାଇଁ ଅନୁକୂଳ ଚେପକ ଷ୍ଟାଡିଅମରେ କୁଲଦୀପଙ୍କୁ ନଖେଳାଇ ନଦିମଙ୍କୁ ଖେଳଇବା ଅନେକ କ୍ରିକେଟ ବିଶେଷଜ୍ଞଙ୍କୁ ଚକିତ କରିଥିଲା।
ସେହିପରି ଅଲରାଉଣ୍ଡର ୱାସିଂଟନ ସୁନ୍ଦରଙ୍କୁ ଯେଉଁ ଭଳି ବୋଲିଙ୍ଗ ଦେଇଥିଲେ ତାହା ସମସ୍ତକୁ ଚକିତ କରିଥିଲା। ଯେତେବେଳେ ସେ ଉପଯୋଗୀ ହୋଇଥାନ୍ତେ ସେତେବେଳେ କୋହଲି ବୋଲିଙ୍ଗ ଦେଇନଥିଲେ। ଏହା ସହ ବିରାଟଙ୍କ ଏହି ଖରାପ ରଣନୀତି ଯୋଗୁଁ ତାଙ୍କ ନେତୃତ୍ୱରେ ଦଳ ଲଗାତାର ଚାରୋଟି ଟେଷ୍ଟ ମ୍ୟାଚରେ ପରାଜୟ ବରଣ କରିଛି ବୋଲି ମଞ୍ଜରେକର କହିଛନ୍ତି।
